Shu yil 16 dekabr kuni Toshkent viloyatining Yangiyo‘l shahrida yashovchi B.U. mast holda o‘zi yashaydigan spirtli ichimliklar do‘koni ro‘parasida o‘zaro janjal tufayli mast holda bo‘lgan fuqaro Sh.A.ning boshi va yuziga yog‘och bo‘lagi bilan urib jarohat yetkazgan. O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi xabariga ko‘ra, natijada Sh.A. 17 dekabr kuni Yangiyo‘l shahar Oltinobod mahallasida yashovchi L.K. (ayol)ning uyida vafot etgan. Ko‘rilgan choralar natijasida B.U. qo‘lga olingan. Holat yuzasidan jinoyat ishi qo‘zg‘atilgan. Tergov harakatlari olib borilmoqda.